**PASŪTĪTĀJU FINANSĒTO PROJEKTU STATISTIKA**

*Infografikas apraksts*

*\_\_\_\_\_\_\_\_\_\_\_*

Infografika par pasūtītāju finansēto projektu publicētiem paziņojumiem ceturkšņa griezumā. Sākotnēji infografikā ir norādīts normatīvais akts un kopējā ceturkšņa līgumsumma *euro* bez pievienotās vērtības nodokļa (turpmāk – PVN) un datu vizualizācijas periods: 2020. gada 4. ceturksnis.

Vizuāli attēloti trīs informatīvi materiāli.

Pirmās ilustrācijas apļa diagrammas parāda publicēto paziņojumu skaitu un līgumcenu. Diagrammu attēls ir interaktīvi maināms. Vizuāli tiek attēlotas trīs apļa diagrammas sadalījumā pēc trīs paziņojumu veidiem – paziņojums par finansējuma saņēmēja iepirkuma procedūru, paziņojums par finansējuma saņēmēja iepirkuma procedūras rezultātiem un paziņojums par finansējuma saņēmēja iepirkuma procedūras pārtraukšanu vai grozījumiem. Virs apļa diagrammām ir iespēja mainīt attēlotos rādījumus. Ir divas attēlojuma iespējas, no kreisās puses apskatāms paziņojumu skaits, no labās – kopējā līgumcena (*euro* bez PVN) no paziņojuma publikācijām par finansējuma saņēmēja iepirkuma procedūras rezultātiem.

Otrā ilustrācija attēlo pasūtītāju finansēto projektu īpatsvaru rādītāju dinamiku. Tiek attēlota dinamikas diagramma laika periodā no 2016. gada 1. ceturkšņa līdz 2020. gada 4. ceturksnim. Nogriežņu līknē redzams katra ceturkšņa līgumcenu apjoms (*euro* bez PVN) paralēli rezultātu paziņojumu skaita stabiņiem.

Trešā ilustrācija attēlo pasūtītāju finansēto projektu rādītāju īpatsvara procentuālās izmaiņas attiecībā pret 2019. gada atbilstošo periodu. Tiek attēlota stabiņa diagramma ar procentuālo īpatsvaru pret iepriekšējā gada atbilstošo periodu trīs rādījumos: izsludināto iepirkumu skaits, rezultātu paziņojumu skaits un rezultātos norādītā līgumcena (*euro* bez PVN). Diagrammu attēls ir interaktīvi maināms. Virs diagrammas ir četras attēlojuma iespējas pēc gada četriem ceturkšņiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datu avots: Publikāciju vadības sistēma

Periods: 2020. gada 4. ceturksnis

Vizualizāciju sagatavoja: Iepirkumu uzraudzības birojs